title: "Alstom Coradia LINT"
text: "Di LINT es en Driifwain fan di Firma Alstom. Dit Akronym \u201eLINT\u201c stuunt fuar \u201eLeichter Innovativer Nahverkehrs-Triebwagen\u201c. Di LINT waar fan Linke-Hofmann-Busch (LHB) \u00f6n Salzgitter \u00fcttaacht, en Alstom fan Frankrik aurnoom des Firma. N\u00fc uur di LINT iin \u00f6n di Produktfamiilie Alstom Coradia forkoopet. \nFuaral di Nordbahn heer jit ialer LINT, en diarbenen sen aaft jit Marken fan LHB t\u00f6 se.\n\nMaaten\nDi LINT jeft et \u00f6n fjuur Leengden: 27, 41, 54 en 81 Meetern\nDi LINT 27 es sa'n Aart Sjiinenbus, dit es bluat jen Wain. Di LINT 41 en 54 sen ark fan tau Wainern becht, en fuar en LINT 81 uur en Tweskenwain fan 27 Meetern twesken di Wainern fan di LINT 54 becht en da \u00fcs BR 620 omteeknet. Sawat es \u00f6n't Rhiinl\u00f6n al maaket uuren.\n\nIinstelingsnumer\nDi LINT 27 heer di Numer 640. \nDi jest LINT 41 jeet VT 648, man n\u00fc es di nii en heer di Iinstelingsnumer 623 fingen. Di nii LINT 627 es moderner \u00fctsafiaret en heer en \u00fc\u0111er N\u00f6\u00f6s, dat di Driifwainf\u00f6\u00f6rer mener lecht wat pasiari ken,  wan di Toch t\u00f6\u00f6gen wat \u00f6nk\u00f6\u00f6rt. \u00d6n Sleeswig-Holstiin sen fuar't olermiist jit VT 648 \u00f6nerwai, Mecklenborig-Fuarpomern heer man di nii VT 623 \u00f6n Gang. \u00d6n L\u00fcbeck ken em bi di Baanhof aaft biirig se. Di 648 waar uk al me di nii N\u00f6\u00f6s sen, wat di VT 622 uk heer.\nFan di LINT 54 (VT 622) es n\u00fc di VT 654, di I-LINT uuren, en di k\u00f6\u00f6rt ek muar me Diesel, di es me Weeterstof en Brenstofseli \u00f6nerwai.\nWan en LINT 54 t\u00f6 en LINT 81 ombecht uur, da uur fan 622 en 620.\n\nMaskiinen \nDi VT 648 es fuar't Miist me 2x 335 kW \u00f6nerwai en nemt twesken 80 en 100 Litern Diesel \u00fcp 100 km. Som Tochen fo uk Maskiinen me 390 kW, en \u00fc\u0111er Forkiirsfirmen bistel uk Maskiinen fan Mercedes.\nBR 622 heer 3x 390 kW en es da sa fuul t\u00f6stiger. Twesken 135 en 200 Liitern mut dit diar al wiis, man diar pasi jaa uk hok muar Mensken iin.\n\nDi Tochen mut uk forskelig waker k\u00f6\u00f6r: VT 648 mut 120 km/h, VT 622 en 654 mut 140 km/h laap.\n\nGaleriien\nLINT 27 (VT 640)\n\nLINT 41 (VT 648)\n\nLINT 41 \u00f6n Deenemark\n\n\u00d6n Deenemark sen ek sa fuul Mensken, en diarom t\u00f6rt em uk ek sa gurt Tochen fuarhual.\nMasi fan di Iirsenbaanselkepen haa di LINT 41 \u00f6n Gang. Twesken Naibel en Ton'ern k\u00f6\u00f6rt di NEG me LINT 41 fan Arriva, en deensk Firma. Fan Tonern k\u00f6\u00f6rt da en deensk Lokf\u00f6\u00f6rer fii\u0111er.\nDes Tochen sen fan benen \u00fc\u0111ers \u00fctstafiaret \u00fcs \u00f6n D\u00fctskl\u00f6n. Ja haa niin jest Klas, aaftinoch en Steekdoos \u00f6n di Plaats, en em ken sin Weel of Paksteken me en Gurt fastmaaki.\n\nLINT 54 (VT 622)\n\ni-LINT 54 (VT 654)\n\nLINT 81 (VT 620)\n\nTwesken di Wainer fan di VT 622 kumt en Wain me jit en Maskiin. Em sjocht \u00f6n di Gitern, d\u0101nen di Wainer \u00fcp Sir haa, dat et diarfan 4 Maskiinen uuren sen. Ark heer 390 kW, dit leengt fuar 140 km/h.\n\nDi I-LINT: LINT 54 me Weeterstof\nDi 11. Juuli waar di VT 654, naan 654.1 fuar di Persoonenforkiir \u00f6n di Iirsenbaan \u00f6n D\u00fctskl\u00f6n t\u00f6leten. Di jest Tochen skel \u00f6n Ne\u0111ersaksen iinseet uur, di Eisenbahnen und Verkehrsbetriebe Elbe-Weser GmbH (evb) skel di Tochen twesken Buxtehude en Cuxhaven iinseet.\n\nEm koopet di Driifwinern ek, em h\u00fc\u00fcrt en Paket fan Toch, Energiikonsept en Reparatuuren fuar 20 bit 30 Jaaren. Dit es seekerer, aurdat di Infrastruktuuren fuar Weeterstof jest wuksi skel. Ja sen jaa ek sa etabliaret \u00fcs bi Diesel.\nDiarbi sen n\u00fc Firmen sa \u00fcs Linde, d\u0101nen fan forskeligi Industriien Weeterstof fo ken, wat jaa da t\u00f6 di Baan forkoopi ken.\nEn Driifwain heer ombi 18 kg Weeterstof fuar 100 km n\u00f6\u00f6rig, ombi 180 kg Skel diar iinpasi. Wan en Toch di hiili Dai \u00f6nerwai es, da ken di al 800 bit 1.000 km k\u00f6\u00f6r.\n\nUk \u00f6n Sleeswig-Holstiin es em al niisgiirig, we\u0111er dit slaaget. Twesken Heide en Itzehoe k\u00f6\u00f6r trii LINT 54, en di halt \u00fcs RB 62 uk bi di Baanhofen Meldorf, St. Michaelisdonn, Burg en Wilster, hur di RE 6 fan Weesterl\u00f6n naa Altona d\u00f6\u00f6rk\u00f6\u00f6rt, dat hi wakerer \u00f6nerwai es. Aurdat des BR622 man aaft \u00f6nsteken sen, k\u00f6\u00f6rt di Baan di RB 62 uk aaft me h\u00f6\u00f6r ain LINT 41/BR 648.\n\nGreen en gre Weterstof\nWan en Toch me Brenstofseli k\u00f6\u00f6rt, da es di metjens lokaal emisioonsfrii, diar kumt bluat jit Weeterdamp achtern \u00fct, en litjemer es di me sin Elektromaskiinen uk. Di Fraag es man dach, hur di Weeterstof wechnomen uur. Em ken dit uk me \u00d6\u00f6l of fosiili Energii maaki, da maaket em we\u0111er Ofgas, dat em lokaal s\u00f6ner Ofgas k\u00f6\u00f6rt. Dit jit da gre Weeterstof.\nJ\u00fcst \u00f6n Sleeswig-Holstiin uur man 75% fan di Winjkraft\u00f6nlaagen bit t\u00f6 250 Daagen ofstelt of t\u00f6beekh\u00f6len, aurdat di Stroom ek n\u00fctet uur ken. Masi Liren sa \u00fcs Energuie des Nordens of GP Joule haa n\u00fc Elektrolys\u00f6\u00f6ri, wat fan di Stroom Weeterstof maaki, wan di \u00d6nlaag \u00fc\u0111ers n\u00f6nt \"forkoopi\" ken. Des Weeterstof wiar da green. Em aarbert jit diar\u00f6n, dat uk di Transportwainer me Weeterstof of me Akku elektrisk k\u00f6\u00f6r skel.\n\nSwaar- en M\u00f6\u00f6gelkhairen fan Weeterstof\nDi Swaarhairen sen deling, dat em \u00fct en kWh fan di Winjkraft bluat 350 Wh fo ken. Em heer man al \u00fctf\u00fcnen, hur'ling diar uk 650 Wh fan uur. Diarfuar mut em man investiari. Di Swaarhair diarbi es, dat di Weeterstofpris \u00fcp 9,50 \u20ac/kg fastskrewen es. Di litj Firmen bitaali man bal 5 \u20ac fuar en kg Weeterstof, dit jit, ja fortiini ek inoch. Dit kumt, aurdat ja EEG- en \u00fc\u0111er Omlaagen \u00fcp di \"ain\" Stroom bitaali skel, sa dat di gre Weeterstof fuul g\u00f6nstiger maaket uur ken.\nem es man sa fiir, dat em al me litj \u00d6nlaagen bit t\u00f6 15 kg \u00f6n jen St\u00fcn maaki ken, dit jit, dat em en driifwain al fors\u00f6rigi ken, wan di Winj wait.\n\nLuki uk jir \n Di EVB \u00f6n't Nat\n Alstom D\u00fctskl\u00f6n \u00f6n't Nat\n\nIirsenbaan\nDriifwain (Diesel)\nDriifwain (Weeterstof)\nBrenstofselenfaartj\u00fcch"